ওয়েস্ট ইন্ডিজ ক্রিকেট দলের অধিনায়কদের তালিকা
১৮৯৭ সাল থেকে সম্মিলিত ওয়েস্ট ইন্ডিজ দল আরও নিয়মিতভাবে প্রথম-শ্রেণীর ক্রিকেট খেলতে থাকে। তখন দলটি ওয়েস্ট ইন্ডিজ নাম ধারন করে লর্ড বার্কলি একাদশ কিংবা আরএ বেনেট একাদশের ন্যায় সফরকারী ইংল্যান্ডের শৌখিন দলগুলোর বিপক্ষে খেলতে থাকে। তবে, ১৯১২ সালের পর থেকে মেরিলেবোন ক্রিকেট ক্লাব ওয়েস্ট ইন্ডিজে সফর করেছিল। ওয়েস্ট ইন্ডিজ দলও ১৯০০, ১৯০৬ ও ১৯২৩ সালে ইংল্যান্ডে যায়। সেখানে তারা প্রতিপক্ষ হিসেবে বিভিন্ন ইংরেজ প্রথম-শ্রেণীর ক্রিকেট দল ও ক্ষুদ্রতর কাউন্টি দলগুলোর বিপক্ষে প্রতিদ্বন্দ্বিতায় অবতীর্ণ হয়েছিল।
ভারতীয় ক্রিকেট নিয়ন্ত্রণ বোর্ড
১৯১২ সালে নিখিল ভারত ক্রিকেট দল প্রথমবারের মতো ইংল্যান্ড সফর করে। পাতিয়ালার নবাব ভুপিন্দর সিং দলের অধিনায়কত্বসহ সফর আয়োজনের দায়িত্ব পালন করেন। ১৯২৬ সালে কলকাতা ক্রিকেট ক্লাবের দুইজন প্রতিনিধি লন্ডনে অনুষ্ঠিত বর্তমান ইন্টারন্যাশনাল ক্রিকেট কাউন্সিলের পূর্বতন সংস্থা ইম্পেরিয়াল ক্রিকেট কনফারেন্সের কয়েকটি সভায় যোগদান করেন। কিন্তু ভারতীয় ক্রিকেটের কোন প্রতিনিধিকে আনুষ্ঠানিকভাবে প্রেরণ না করা স্বত্ত্বেও কনফারেন্সের সভাপতি লর্ড হ্যারিস তাঁদেরকে উপস্থিতির অনুমোদন দেন। সভার ফলাফল ও এমসিসি’র সিদ্ধান্তক্রমে অ্যাশেজে ইংল্যান্ডের অধিনায়ক আর্থার জিলিগ্যানের নেতৃত্বে একটি দল ভারতে আসে। নিখিল ভারত ক্রিকেট দল চমৎকার ক্রীড়ানৈপুণ্য প্রদর্শন করে।